
 29.10.2021
 BG
 Официален вестник на Европейския съюз
 L 385/1
 РЕГЛАМЕНТ ЗА ИЗПЪЛНЕНИЕ (ЕС) 2021/1832 НА КОМИСИЯТА
 от 12 октомври 2021 година
 за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1 и член 12 от него,
 като има предвид, че:
 (1)
 С Регламент (ЕИО) No 2658/87 беше създадена номенклатура на стоките („Комбинирана номенклатура“ или „КН“), за да бъдат едновременно изпълнени изискванията във връзка с Общата митническа тарифа, със статистиката на външната търговия на Съюза и с други политики на Съюза, засягащи вноса или износа на стоки.
 (2)
 С оглед на опростяването на законодателството е целесъобразно КН да се актуализира и нейната структура да бъде адаптирана.
 (3)
 Актуализирането на КН е необходимо, за да бъдат изпълнени международните ангажименти, свързани с промените в номенклатурата на Хармонизираната система в съответствие с препоръката на Съвета за митническо сътрудничество от 28 юни 2019 г.
 (4)
 Предвидените за 2022 г. изменения на глава 24 от Хармонизираната система, отнасящи се до новите категории тютюневи изделия, следва да бъдат транспонирани в КН със специфични позиции и подпозиции, така че да могат да бъдат идентифицирани и класирани в съответствие с Регламент (ЕИО) No 2658/87 и приложимата практика на Съда на Европейския съюз (напр. решението по дело C-547/13, Oliver Medical, точка 45).
 (5)
 Що се отнася до класирането на новите категории тютюневи изделия съобразно естеството на отделяните от тях емисии, може да се наложи то да бъде изменено на по-късен етап — при насрочения за 2027 г. преглед на Хармонизираната система, ако са налице нови данни, които имат отношение към това класиране и които произтичат, inter alia, от работата в контекста на Рамковата конвенция на Световната здравна организация за контрол на тютюна.
 (6)
 Необходимо е КН да бъде изменена, за да се въведе постепенното намаляване на ставките на митата за продуктите, обхванати от Споразумението под формата на Декларация относно разширяването на търговията с продукти на информационните технологии, както се изисква по силата на Решение (ЕС) 2016/971 на Съвета (2).
 (7)
 Необходимо е КН да бъде изменена, за да бъдат отразени промените в изискванията във връзка със статистиката, търговската политика и развитието на технологиите и търговията, като се въведат нови подпозиции с цел да се улесни наблюдението на определени стоки (необезтерпенено розово масло в глава 33, плочи от дървесни влакна и шперплат в глава 44, някои стоманени тръби в глава 73 и алуминиеви композитни панели в глава 76 на КН).
 (8)
 Необходимо е да бъде изменено класирането на някои вещества в списъка на непатентните наименования на фармацевтичните субстанции в приложение 3 от част трета („Тарифни приложения“) на приложение I към Регламент (ЕИО) No 2658/87 и в списъка на междинните фармацевтични съединения в приложение 6 от част трета („Тарифни приложения“) на приложение I към същия регламент.
 (9)
 Във връзка